《和曾舜卿秋日偶成》
宋代·张侃

久无名酒共君倾，静对溪山悦我情。雨沁荷花多退色，风穿梧叶强成声。

乾坤纳纳从来大，岁月堂堂未用惊。甚欲著书传后世，只愁议论太平平。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。